અમદાવાદીઓને ઓગસ્ટ સુધીમાં બીઆરટીએસની મોબાઇલ એપ ઉપલબ્ધ થવાની છે. બીઆરટીએસની આ મોબાઇલ એપથી ઉતારુઓને બીઆરટીએસ સર્વિસના તમામ રૂટ, જે તે રૂટ પરની બસનો સમય, જે તે રૂટ માટેનું ટિકિટ ભાડું, બીઆરટીએસ બસ સર્વિસનો સમય, ફરિયાદ, સૂચન, માહિતી મોકલવા માટેના સંબંધિત અધિકારીનાં નામ અને ફોન નંબર વગેરે બાબતોની માહિતી મળશે. મોબાઇલ એપની માહિતીના આધારે ઉતારુઓ પોતાની નોકરી ધંધાના કે શાળા કોલેજના સમયને સાચવી શકશે.